Številka: 354-109/2014

Datum: 27. 3. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi Dokumenta identifikacije investicijskega projekta (DIIP) »Fekalna kanalizacija Grajena«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) predlagam Mestnemu svetu Mestne občine Ptuj v obravnavo in sprejem predlog Sklepa o potrditvi Dokumenta identifikacije investicijskega projekta (DIIP) »Fekalna kanalizacija Grajena«.

Miran SENČAR,

župan Mestne občine Ptuj

Prilogi:

* predlog sklepa z obrazložitvijo
* Dokument identifikacije investicijskega projekta (DIIP) »Fekalna kanalizacija Grajena«

PREDLOG

april 2018

Na podlagi 11. in 18. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI DOKUMENTA IDENTIFIKACIJE INVESTICIJSKEGA PROJEKTA**

**(DIIP) »FEKALNA KANALIZACIJA GRAJENA«**

**1.**

Mestni svet Mestne občine Ptuj potrjuje Dokument identifikacije investicijskega projekta (DIIP) »Fekalna kanalizacija Grajena«.

**2.**

Finančna sredstva za sofinanciranje projekta bo Mestna občina Ptuj zagotovila iz proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 354-109/2014

Datum:

**Obrazložitev**

Investicija v ureditev komunalne infrastrukture v Mestni občini Ptuj je pomembna z vidika zagotavljanja ustrezne komunalne infrastrukture, ki jo je potrebno zagotoviti tudi v skladu z zakonskimi določili; prav tako pa investicija prispevka k izboljšanju življenjskih pogojev.

V določenih delih naselij bo potrebno urediti oziroma dograditi kanalizacijsko omrežje, ki se zaključi na Centralni čistilni napravi Ptuj. Iz Nacionalnega programa varstva okolja izhaja Operativni program odvajanja in čiščenja komunalne odpadne vode – novelacija za obdobje od leta 2005 do leta 2017, ki ga je sprejela vlada RS s sklepom št. 35401-2/2010/3 z dne 11.11.2010 in št. 35401-2/2010/8 z dne 14. 7. 2011. Gre za izvedbeni akt, s katerim so določena poselitvena območja, za katera je v predpisanih rokih potrebno zagotoviti odvajanje komunalne vode v javno kanalizacijo in čiščenje v komunalnih čistilnih napravah.

Aglomeracija 15057 Grajena po Operativnem programu odvajanja in čiščenja komunalne odpadne vode sodi v točko 6.1.8. – območje poselitve, ki so obremenjena med 50 PE - 2000 PE ter gostoto obremenjenosti več kot 20 PE/ha, ter več kot 10 PE/ha na območjih s posebnimi potrebami. Te aglomeracije je potrebno opremiti v skladu z zakonskimi določili in zagotoviti možnost odvajanja v javno kanalizacijo in posledično čiščenje komunalne odpadne vode.

Dolgoročni cilj investicije je uvedba sistema ravnanja z odpadno vodo po sodobnih načelih v skladu s stanjem tehnike in stroke. Razlog za investicijsko namero je reševanje potreb prebivalcev, industrije in drugih uporabnikov na območju ter izboljšanje stanja okolja. Cilj investicije je povečanje števila uporabnikov, ki so priključeni na javni kanalizacijski sistem.

Z vidika varstva okolja je investicija nujno potrebna.

Namen in cilje projekta lahko strnemo v:

* izgraditev ustrezne komunalne infrastrukture za odvajanje in čiščenje komunalnih odpadni voda na območjih, ki so v državnem programu opredeljena kot območja, ki morajo biti opremljena s kanalizacijo,
* zagotoviti možnosti odvajanja v javno kanalizacijo in posledično čiščenje komunalne odpadne vode za poselitveno območje aglomeracije 15057 Grajena,
* zmanjšanje vplivov na okolje, ohranitev naravnih virov in eko sistemov,
* izboljšanje kvalitete podzemne vode kot vira pitne vode,
* izboljšanje življenjskih pogojev in zdravstvenega stanja prebivalcev,
* izboljšanje pogojev za gospodarski in turistični razvoj regije ter doseganje ciljev regionalnega razvojnega programa.

Upravičenost projekta utemeljujemo:

z direktnimi koristi:

* povečanje pokritosti območja s sistemom javne kanalizacije,
* povečanje števila uporabnikov kanalizacijskega omrežja,
* povečanje količin čiščenja odpadne vode,

ter posrednimi koristmi:

* ohranitev naravnih virov in eko sistemov,
* zmanjšanje negativnih vplivov na okolje, izboljšanje in zaščita rek in jezer,
* izboljšanje kvalitete podzemne vode kot vira pitne vode,
* izboljšanje pogojev in zdravstvenega stana prebivalcev,
* izboljšanje pogojev za turistični razvoj regije.

**Viri financiranja projekta po letih v stalnih cenah**

Sredstva za izvedbo projekta so zagotovljena na proračunski postavki 64523Izgradnja sekundarne fekalne kanalizacije.

Tabela 1: Viri financiranja po letih v stalnih cenah

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **VIRI FINANCIRANJA** | **DO 2018** | **2018** | **2019** | **2020** | **2021** | **2022** | **2023** | **2024** | **VREDNOST SKUPAJ V EUR** |
| Mestna občina  Ptuj | 6.270,11 | 23.901,55 | 104.355,30 | 185.988,69 | 165.130,60 | 151.088,04 | 178.218,33 | 407.927,83 | 1.222.880,44 |
| DDV | 1.379,42 | 5.258,34 | 22.958,17 | 40.917,51 | 36.328,73 | 33.239,37 | 39.208,03 | 89.744,12 | 269.033,70 |
| **Skupaj z DDV** | **7.649,53** | **29.159,89** | **127.313,47** | **226.906,20** | **201.459,33** | **184.327,41** | **217.426,36** | **497.671,95** | **1.491.914,14** |

Zgradili se bodo kanali v naslednjih dolžinah:

|  |  |
| --- | --- |
| NAZIV KANALA | DOLŽINA KANALOV V m |
| S3-1.0 | 269,00 |
| S3-1.1 | 77,00 |
| S3-1.2 | 241,00 |
| S3-1.2.1 | 86,00 |
| S3-3.0 | 128,00 |
| S3-4.0 | 199,00 |
| S3-5.0 | 351,00 |
| S3-5.1 | 40,00 |
| S3-6.0 | 242,00 |
| S3-7.0 | 366,00 |
| S3-8.0 | 805,00 |
| **SKUPAJ** | **2.804,00** |

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Minja Vučinić

**Miran SENČAR,**

**župan Mestne občine Ptuj**